CELEX: C2007/056/39
Language: ro
Date: 2007-03-10 00:00:00
Title: Cauza C-11/07: Cerere având ca obiect pronunțarea unei hotărâri preliminare formulată de către Hof van Beroep te Gent (Belgia) la data de 18 ianuarie 2007 — Hans Eckelkamp și alții/Statul belgian

10.3.2007   
            
            
               RO
            
            
               Jurnalul Oficial al Uniunii Europene
            
            
               C 56/21
            
         Cerere având ca obiect pronunțarea unei hotărâri preliminare formulată de către Hof van Beroep te Gent (Belgia) la data de 18 ianuarie 2007 — Hans Eckelkamp și alții/Statul belgian
   (Cauza C-11/07)
   (2007/C 56/39)
   Limba de procedură: olandeza
   Instanța de trimitere
   Hof van Beroep te Gent
   Părțile din acțiunea principală
   
      Reclamant: Hans Eckelkamp și alții
   
      Pârât: Statul belgian
   Întrebarea preliminară
   Se opun articolul 12, coroborat cu articolele 17 și 18 CE, și articolul 56, coroborat cu articolul 58 CE, unei reguli naționale a unui stat membru conform căreia, în cazul dobândirii prin succesiune a unui bun imobil situat într-un stat membru (statul membru în care este situat imobilul), acesta percepe un impozit pe valoarea bunului imobil, situație în care autorizează o deducere echivalentă cu valoarea sarcinilor ce grevează bunul imobil (de exemplu obligații garantate printr-o procură ipotecară asupra bunului imobil) în cazul în care defunctul locuia la data decesului său în statul în care este situat bunul, însă nu și în cazul în care defunctul locuia la data decesului său într-un alt stat membru (statul de reședință)?